|  |
| --- |
| Корпоративни комуникации |
| А1 България |
| 0882 201 214 |
| http://www.а1.bg |
| http://www.facebook.com/A1Bulgaria |

София,

01.02.2024 г.

**Новите неограничени мобилни планове Unlimited на А1 осигуряват до 24 месеца безплатен достъп до дигитални услуги**

*Всички мобилни тарифи на оператора предлагат неограничени минути и мегабайти в най-бързата мобилна мрежа в България*

А1 обнови своите [мобилни планове Unlimited](https://www.a1.bg/a1-one-unlimited), които вече предлагат повече стойност за клиентите, предоставяйки широк избор от дигитални услуги за целия срок на договора. Тарифите на телекомуникационния оператор остават четири – S, M, L и Ultra, като всички предлагат неограничени минути и мегабайти в най-бързата мобилна мрежа в България според Ooklа, както и достъп до 5G ULTRA.

Новите планове предлагат богат избор от дигитални услуги, част от които са уникални за страната. Клиентите могат да избират от Netflix, който се предлага само от А1 в България, филмите и сериалите на HBO MAX, мобилна телевизия с Xplore TV GO, стрийминг на музика и аудиокниги с Deezer и Storytel, най-добрите спортни първенства и състезания с каналите на MAX Sport и Diema Xtra, образователните платформи е-просвета и BELL.bg и абонамент за бизнес издания като „Капитал“ и „Мениджър“.

Поради големия интерес към дигиталните услуги А1 вече предлага до три промоционални позиции, в които клиентите могат да активират услуги с безплатен промоционален период до 24 месеца според избрания план, което осигурява ненадминато разнообразие за абонатите на оператора. Според това дали искат да гледат любимия сериал, спортно събитие или предаване, потребителите могат сами да избират и променят своите дигитални услуги безплатно веднъж в месеца от профила си в приложението Моят А1 или неговата уеб версия на A1.bg.

*\*Според Ookla®, на базата на данни от Speedtest Intelligence® тестове, проведени на територията на България в рамките на периода април-септември 2023 г. за медианна скорост на изтегляне (download) и качване (upload) в мобилна мрежа. Търговските марки на Ookla се използват с разрешение. Повече информация за тестовете и мобилната мрежа на А1:* [*www.А1.bg*](http://www.А1.bg)*.*

*\*\*Speed ScoreTM включва измерване на скоростта на изтегляне (download) и качване (upload) на всеки доставчик, за да оцени достигнатите скорости в мрежата.*

**А1**, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.

**A1 Group** е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.